pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐมนตรีเกษตรฯ เดินหน้ามาตรการช่วยเหลือและรักษาเสถียรภาพราคาข้าว ปีการผลิต 2561/62
วันศุกร์ที่ 3 สิงหาคม 2561
รัฐมนตรีเกษตรฯ เดินหน้ามาตรการช่วยเหลือและรักษาเสถียรภาพราคาข้าว ปีการผลิต 2561/62
รัฐมนตรีเกษตรฯ เดินหน้ามาตรการช่วยเหลือและรักษาเสถียรภาพราคาข้าว ปีการผลิต 2561/62 ตั้งเป้าเกษตรกรขายข้าวได้ราคาที่เป็นธรรมผ่านระบบสหกรณ์ที่เข้มแข็ง
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังลงพื้นที่ตรวจราชการ ณ จังหวัดชัยนาท ว่า การลงพื้นที่ในวันนี้เป็นการติดตามความก้าวหน้าการใช้งบประมาณตามโครงการไทยนิยมยั่งยืนของสหกรณ์การเกษตรมโนรมย์ จํากัด พร้อมพบปะสมาชิกสหกรณ์ในพื้นที่ โดยสหกรณ์การเกษตรมโนรมย์ จํากัด ได้รับงบประมาณ 20 ล้านบาท และสหกรณ์ได้สมทบเพิ่มเติมอีกจํานวน 2 ล้านบาท เพื่อสร้างโกดังเก็บผลผลิต ขนาด 7,000 ตัน จํานวน 2 แห่ง เพื่อทดแทนโกดังเก่าที่ทรุดโทรม
"ขณะนี้มีความก้าวหน้าในการก่อสร้างกว่า 90% คาดว่าจะแล้วเสร็จตามกําหนดภายในสิงหาคมนี้ ซึ่งจะทําให้สหกรณ์มีความพร้อมในการบริการสมาชิก สามารถรวบรวมข้าวเปลือกเจ้ามาเก็บสต๊อกไว้เพื่อรอเข้าสู่โรงสีแปรรูปเป็นข้าวเปลือก เพื่อเพิ่มมูลค่า ทําให้สมาชิกมีความพึงพอใจกับการนําข้าวเปลือกมาขายให้กับสหกรณ์ เพราะนอกจากจะได้รับค่าข้าวเป็นเงินสดในราคานําตลาด 100 บาท/ตันแล้ว หากสหกรณ์ขายข้าวได้กําไร จะมีการปันผลคืนสู่สมาชิกด้วยอีกต่อหนึ่ง"
ในโอกาสนี้ ได้ร่วมประชุมชี้แจงมาตรการช่วยเหลือและรักษาเสถียรภาพราคาข้าว ปีการผลิต 2561/62 กับตัวแทนสหกรณ์ในพื้นที่ภาคกลางและภาคเหนือตอนล่าง 190 แห่ง จาก 23 จังหวัด โดยมาตรการดังกล่าว ภายใต้โครงการสินเชื่อชะลอการขายข้าวเปลือกและการช่วยเหลือค่าเก็บเกี่ยวและปรับปรุงคุณภาพข้าวเปลือก ซึ่ง ธ.ก.ส. จะให้สินเชื่อแก่เกษตรกรและสถาบันเกษตรกร เพื่อชะลอการจําหน่ายผลผลิตข้าวเปลือกหอมมะลิ ข้าวเปลือกเหนียว ข้าวเปลือกเจ้า และข้าวเปลือกปทุมธานี 1 โดยให้ค่าบริหารจัดการแก่สถาบันเกษตรกรตันละ 1,500 บาท และให้สินเชื่อเพื่อสร้าง ยุ้งฉางให้เกษตรกรและสถาบันเกษตรกร มีเป้าหมายช่วยเหลือเกษตรกรรายย่อยที่ขึ้นทะเบียน กับกรมส่งเสริมการเกษตร โดยจะช่วยเหลือตามพื้นที่ปลูกข้าวจริง ไร่ละ 1,500 บาท รายละไม่เกิน 12 ไร่ หรือไม่เกินครัวเรือนละ 18,000 บาท ซึ่งจะเป็นมาตรการด้านการตลาดที่กระทรวงเกษตรฯ ต้องเร่งขับเคลื่อนการดําเนินงานเพื่อช่วยเหลือสหกรณ์ กลุ่มเกษตรกร และเกษตรกรรายย่อย ให้มีโอกาสได้รับเงินสนับสนุนจากภาครัฐ และสามารถจําหน่ายข้าวเปลือกในราคาที่เหมาะสมและเป็นธรรมผ่านระบบสหกรณ์ที่เข้มแข็ง
ด้านนายพิเชษฐ์ วิริยะพาหะ อธิบดีกรมส่งเสริมสหกรณ์ กล่าวเพิ่มเติมว่า สําหรับข้าวนาปีในฤดูการผลิต ปี 2561/62 ได้เตรียมความพร้อมให้สหกรณ์โดยการสนับสนุนงบประมาณอุดหนุนจากรัฐภายใต้โครงการไทยนิยม ยั่งยืน ในการก่อสร้างปัจจัยพื้นฐานเพื่อจัดเก็บข้าวเปลือก โดยวางเป้าหมายที่จะดําเนินการรวบรวมข้าวเปลือกเพิ่มขึ้นเป็น 2 ล้านตัน แบ่งเป็นการรวบรวมเพื่อแปรรูป ประมาณ 70,000 ตัน และรวบรวมเพื่อจําหน่าย จํานวน 1.93 ล้านตัน ซึ่งในส่วนนี้จะมีการเก็บรวบรวมเพื่อชะลอการจําหน่ายประมาณ 529,500 ตัน
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล- นายถาวร เสนเนียม รัฐมนตรีช่วยว่าการกระทรวงคมนาคม เปิดการประชุมใหญ่สามัญประจำปี 2562 ของสมาคมรถบรรทุกภาคตะวันตก
วันเสาร์ที่ 18 มกราคม 2563
นายถาวร เสนเนียม รัฐมนตรีช่วยว่าการกระทรวงคมนาคม เปิดการประชุมใหญ่สามัญประจําปี 2562 ของสมาคมรถบรรทุกภาคตะวันตก
นายถาวร เสนเนียม รัฐมนตรีช่วยว่าการกระทรวงคมนาคม เปิดการประชุมใหญ่สามัญประจําปี 2562 ของสมาคมรถบรรทุกภาคตะวันตก
นายถาวรเสนเนียมรัฐมนตรีช่วยว่าการกระทรวงคมนาคมเป็นประธานเปิดการประชุมใหญ่สามัญประจําปี2562ของสมาคมรถบรรทุกภาคตะวันตกภายใต้ชื่องานThe 5th Western Motor Expo 2020โดยมีพ.ท.ดร.สินธพแก้วพิจิตรสมาชิกสภาผู้แทนราษฎรเขต1จังหวัดนครปฐมและนายกสมาคมรถบรรทุกภาคตะวันตกนายชาญนะเอี่ยมแสงผู้ว่าราชการจังหวัดนครปฐมคณะกรรมการสมาชิกสมาคมฯและผู้ประกอบการรถบรรทุกร่วมงานเพื่อให้ผู้บริหารคณะกรรมการและสมาชิกได้แลกเปลี่ยนความคิดเห็นระหว่างกันเยี่ยมชมการแสดงสินค้ากิจกรรมต่างๆและเพื่อการรณรงค์ปลูกจิตสํานึกด้านการรักษาความปลอดภัยบนท้องถนนเผยแพร่ประชาสัมพันธ์ความร่วมมือระหว่างภาครัฐและเอกชนในการลดอุบัติเหตุบนท้องถนนในวันที่18มกราคม2563เวลา09.30น.ณบริเวณองค์พระปฐมเจดีย์(ฝั่งประตูโพธิ์ทอง)จังหวัดนครปฐม
นายถาวรเสนเนียมกล่าวว่าการขนส่งทางถนนเป็นการขนส่งรูปแบบหลักโดยมีสัดส่วนมากกว่าร้อยละ80เมื่อเทียบกับการขนส่งในรูปแบบอื่นๆจึงส่งผลให้การเกิดอุบัติเหตุทางถนนมีจํานวนสูงขึ้นตามไปด้วยจากสถิติของกระทรวงคมนาคมโดยกรมการขนส่งทางบกที่ได้รวบรวมรายงานการเกิดอุบัติเหตุจากรถบรรทุกในช่วงเทศกาลต่างๆส่วนใหญ่มีสาเหตุจากพฤติกรรมเสี่ยงในการขับขี่แต่สถิติการเกิดอุบัติเหตุจากรถบรรทุกช่วงเทศกาลต่างๆที่ผ่านมามีสัดส่วนลดลงปัจจัยสําคัญเนื่องจากผู้ประกอบการขนส่งให้ความร่วมมือในการหลีกเลี่ยงการขนส่งสินค้าในช่วงเทศกาลเป็นอย่างดีตามแนวทางดําเนินงานของกระทรวงคมนาคมซึ่งได้กําหนดมาตรการสําคัญในการรณรงค์ความปลอดภัยทางถนนโดยขอความร่วมมือจากผู้ประกอบการขนส่งประชาสัมพันธ์ไปยังเครือข่ายสมาชิกให้ช่วยกันปฏิบัติตามแนวทางเพื่อลดอุบัติเหตุทางถนนโดยเฉพาะอย่างยิ่งในช่วงเทศกาลและขอขอบคุณภาคีเครือข่ายขนส่งทุกภาคส่วนที่ให้ความสําคัญกับภาครัฐในการป้องกันและลดอุบัติเหตุทั้งนี้การประชุมใหญ่สามัญประจําปีของสมาคมในครั้งนี้เป็นโอกาสที่ดีที่กระทรวงคมนาคมจะได้สื่อสารถึงผู้ประกอบการขนส่งทุกภาคส่วนว่ากระทรวงคมนาคมมีความยินดีเป็นอย่างยิ่งที่จะร่วมสร้างเครือข่ายรณรงค์ความปลอดภัยทางถนนระหว่างภาครัฐและเอกชนอย่างเข้มแข็งต่อไป
รัฐบาลไทย-ข่าวทำเนียบรัฐบาล-รองนายกรัฐมนตรีอนุญาตให้เอกอัครราชทูตกัมพูชาประจำประเทศไทยเข้าเยี่ยมคารวะ ในโอกาสเข้ารับตำแหน่ง
วันจันทร์ที่ 16 ตุลาคม 2560
รองนายกรัฐมนตรีอนุญาตให้เอกอัครราชทูตกัมพูชาประจําประเทศไทยเข้าเยี่ยมคารวะ ในโอกาสเข้ารับตําแหน่ง
รองนายกรัฐมนตรีอนุญาตให้เอกอัครราชทูตกัมพูชาประจําประเทศไทยเข้าเยี่ยมคารวะ ในโอกาสเข้ารับตําแหน่ง
วันนี้ (16 ตุลาคม 2560) เวลา 14.00 น. พลเอก ธนะศักดิ์ ปฏิมาประกร รองนายกรัฐมนตรี อนุญาตให้
นายลง วิซาโล เอกอัครราชทูตกัมพูชาประจําประเทศไทย เข้าเยี่ยมคารวะ ณ ห้องรับรอง 2 ตึกนารีสโมสร ทําเนียบรัฐบาล สรุปสาระสําคัญ ดังนี้
รองนายกรัฐมนตรีแสดงความยินดีที่นายลง วิซาโล เข้ารับตําแหน่งเอกอัครราชทูตกัมพูชาประจําประเทศไทย ซึ่งเอกอัครราชทูตกัมพูชาฯ กล่าวขอบคุณที่รองนายกรัฐมนตรีอนุญาตให้เข้าพบในวันนี้ รองนายกรัฐมนตรียืนยันถึงความสัมพันธ์ระหว่างสองประเทศที่แน่นแฟ้น โดยเมื่อวันที่ 8 – 9 ตุลาคม 2560 ที่ผ่านมา รองนายกรัฐมนตรีได้เดินทางไปเป็นประธานในพิธีเชิญผ้าพระกฐินพระราชทานไปทอดถวาย ณ วัดพระพุทธโฆสาจารย์ กรุงพนมเปญ และได้มีโอกาสพบกับสมเด็จพิชัยเสนา เตีย บัณห์ รองนายกรัฐมนตรีและรัฐมนตรีว่าการกระทรวงกลาโหมกัมพูชา พร้อมทั้งแสดงความยินดีกับสมเด็จพิชัยเสนา เตีย บัณห์ ที่ได้รับแต่งตั้งเป็นประธานสมาคมมิตรภาพกัมพูชา – ไทย (ฝ่ายกัมพูชา)
ทั้งสองฝ่ายได้หารือในประเด็นต่าง ๆ ได้แก่ ความสัมพันธ์ทวิภาคี เอกอัครราชทูตกัมพูชาฯ แสดงความประสงค์ให้ทั้งสองฝ่ายใช้กลไกทวิภาคีที่มีอยู่ให้เกิดประโยชน์สูงสุด และสนับสนุนให้มีการเปิดจุดผ่านแดน เพื่อส่งเสริมความสัมพันธ์ระหว่างประเทศให้มีพัฒนาการที่ดีอย่างต่อเนื่อง โดยรองนายกรัฐมนตรีรับไว้พิจารณา และกล่าวสนับสนุนให้ทั้งสองประเทศยกระดับความร่วมมือระหว่างกันในทุกมิติ ด้านเศรษฐกิจ ทั้งสองฝ่ายพร้อมที่จะกระชับความร่วมมือด้านการค้าการลงทุนระหว่าง โดยจะผลักดันเป้าหมายการค้าให้ได้ 15,000 ล้านดอลลาร์สหรัฐ ในปี 2563 การท่องเที่ยว รองนายกรัฐมนตรีแสดงความขอบคุณที่ประชาชนกัมพูชาเดินทางมาท่องเที่ยวประเทศไทยเป็นจํานวนมาก และจะส่งเสริมให้ประชาชนชาวไทยเดินทางไปกัมพูชาเช่นกัน พร้อมเน้นย้ําว่ารัฐบาลมีนโยบายส่งเสริมการท่องเที่ยว อาทิ 2 Kingdoms 1 Destination ที่จะช่วยส่งเสริมการท่องเที่ยวระหว่างสองประเทศให้เพิ่มมากขึ้น ด้านวัฒนธรรม ทั้งสองฝ่ายเห็นพ้องให้ขยายความร่วมมือด้านสังคมและวัฒนธรรมระหว่างไทย – กัมพูชา อาทิ การทอดกฐิน และมวย โดยรองนายกรัฐมนตรีได้แจ้งว่า มีกําหนดจะเดินทางไปเป็นประธานในพิธีเปิดรายการมวยไทย Thai Fight ณ กัมพูชา ในช่วงสิ้นเดือนพฤศจิกายน 2560 ต้องการสืบสานวัฒนธรรมประเพณีและกระชับความสัมพันธ์ระหว่างประชาชนไทย – กัมพูชา ให้ใกล้ชิดยิ่งขึ้น
ในช่วงท้าย รองนายกรัฐมนตรีแสดงความยินดีที่ไทย – กัมพูชา มีความสัมพันธ์ที่ดีและใกล้ชิดกัน และมีการแลกเปลี่ยนการเยือนในทุกระดับ พร้อมยังมีความร่วมมือต่าง ๆ ดําเนินอย่างต่อเนื่อง ทั้งนี้ ขอให้มั่นใจว่ารัฐบาลไทยจะสนับสนุนการทํางานและให้ความร่วมมือแก่เอกอัครราชทูต และฝ่ายกัมพูชาอย่างเต็มที่
รัฐบาลไทย-ข่าวทำเนียบรัฐบาล-พม. เร่งเยียวยาจิตใจเด็กหญิงวัย 14 ปี ที่คิดฆ่าตัวตาย สาเหตุจากการใช้ความรุนแรงในครอบครัว ที่ จ.ชลบุรี พร้อมกำชับทีม One Home เร่งช่วยเหลือผู้ประสบภัยดินโคลนถล่ม ที่ จ.แม่ฮ่องสอน
วันศุกร์ที่ 21 กันยายน 2561
พม. เร่งเยียวยาจิตใจเด็กหญิงวัย 14 ปี ที่คิดฆ่าตัวตาย สาเหตุจากการใช้ความรุนแรงในครอบครัว ที่ จ.ชลบุรี พร้อมกําชับทีม One Home เร่งช่วยเหลือผู้ประสบภัยดินโคลนถล่ม ที่ จ.แม่ฮ่องสอน
พม. เร่งเยียวยาจิตใจเด็กหญิงวัย 14 ปี ที่คิดฆ่าตัวตาย สาเหตุจากการใช้ความรุนแรงในครอบครัว ที่ จ.ชลบุรี พร้อมกําชับทีม One Home เร่งลงพื้นที่ช่วยเหลือผู้ประสบภัยน้ําป่าไหลหลากและดินโคลนถล่ม ที่ จ.แม่ฮ่องสอน
วันนี้ (21 ก.ย. 61) เวลา 08.30 น.นางไพรวรรณ พลวัน รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 121/2561 เพื่อรับทราบปัญหาทางสังคม ที่เกิดขึ้นในแต่ละวัน และร่วมหาแนวทางการป้องกันและแก้ไขปัญหา โดยมีผู้บริหารและผู้แทนจากหน่วยงานในกระทรวง ร่วมการประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์
จากกรณีเด็กหญิงวัย 14 ปี นักเรียนชั้น ม.2 โรงเรียนแห่งหนึ่ง มีอาการเป็นโรคซึมเศร้า คิดสั้นพยายามจะกระโดดสะพานลอยเพื่อฆ่าตัวตาย สาเหตุเกิดจากภาวะเครียดที่พ่อ-แม่ทะเลาะกันบ่อยครั้ง และมีปากเสียงกับเพื่อนร่วมชั้นเรียน อีกทั้งยังโดนครูที่โรงเรียนดุ ที่จังหวัดชลบุรี นั้น ได้กําชับให้พัฒนาสังคมและความมั่นคงของมนุษย์จังหวัดชลบุรี (พมจ.ชลบุรี) พร้อมทีม One Home เร่งลงพื้นที่เพื่อตรวจสอบข้อเท็จจริงและประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านเด็กของกระทรวง พม. พร้อมเร่งเยียวยาฟื้นฟูสภาพจิตใจเด็กหญิงอย่างใกล้ชิดโดยด่วน เพื่อให้เด็กมีสภาพจิตใจที่เข้มแข็งขึ้น ให้สามารถใช้ชีวิตในสังคมได้อย่างปกติสุขโดยเร็วที่สุด อีกทั้ง ให้คําปรึกษาแนะนําในเรื่องการสร้างความอบอุ่นในครอบครัว และไม่ใช้ความรุนแรงในครอบครัว อันเป็นสาเหตุในเด็กเกิดภาวะเครียด
ทั้งนี้ ปัญหาความรุนแรงต่อเด็ก และคนในครอบครัว เกิดขึ้นอย่างต่อเนื่องรายวัน จึงขอความร่วมมือจากผู้ปกครอง บุคคลใกล้ชิดในครอบครัว และทุกคนในสังคม ช่วยกันเฝ้าระวังและติดตามดูแลบุตรหลานอย่างใกล้ชิด หากประชาชนพบเห็นเหตุการณ์ในลักษณะดังกล่าว หรือประสบปัญหาทางสังคม สามารถขอความช่วยเหลือได้ที่ศูนย์ช่วยเหลือสังคม สายด่วน 1300 ตลอด 24 ชั่วโมง
อีกกรณีกรณีเกิดเหตุการณ์น้ําป่าไหลหลาก และดินโคลนถล่มทับบ้านผู้อพยพศูนย์พักพิงผู้ลี้ภัยจากการสู้รบ บ้านแม่ละอูน จังหวัดแม่ฮ่องสอน ส่งผลให้มีผู้เสียชีวิต 1 ศพ และสูญหายอีก 3 ราย นั้น ได้กําชับให้พัฒนาสังคมและความมั่นคงของมนุษย์จังหวัดแม่ฮ่องสอน (พมจ.แม่ฮ่องสอน) พร้อมทีม One Home เร่งลงพื้นที่ให้ความช่วยเหลือ เพื่อบรรเทาความเดือดร้อนของประชาชนในเบื้องต้นตามภารกิจของกระทรวง พม. โดยเฉพาะกุลุ่มเป้าหมายของกระทรวงฯ ได้แก่ เด็ก คนพิการ ผู้สูงอายุ และผู้ด้อยโอกาส
สําหรับการติดตามความช่วยเหลือผู้ด้อยโอกาสและประสบปัญหาทางสังคมตามภารกิจกระทรวง พม. มีดังนี้ กรณีเด็กชายวัย 8 ขวบ ที่กําพร้าพ่อ-แม่ และพี่ชาย จากอุบัติเหตุ ที่จังหวัดระยอง นั้น ทางทีม One Home ได้ลงพื้นที่ตรวจสอบข้อเท็จจริง พร้อมพิจารณาช่วยเหลือเงินค่าเลี้ยงดูเด็กแบบครอบครัวอุปถัมภ์ระยะยาว อีกทั้ง ให้คําปรึกษา แนะนําแก่ผู้เป็นป้าที่ประสงค์จะรับตัวเด็กชายคนดังกล่าวไปดูแลต่อ เกี่ยวกับการเลี้ยงดูเด็กในภาวะซึมเศร้าอย่างถูกต้อง พร้อมเร่งเยียวยาฟื้นฟูสภาพจิตใจเด็กชายอย่างใกล้ชิด เพื่อให้เด็กมีสภาพจิตใจที่เข้มแข็งขึ้น สามารถใช้ชีวิตในสังคม ได้อย่างปกติสุขโดยเร็วที่สุดต่อไป
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 30 เมษายน 2563
วันพฤหัสบดีที่ 30 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 30 เมษายน 2563
สถานการณ์ผู้ติดเชื้อไวรัสโคโรนา 2019 ในประเทศไทย รายงานวันนี้ มีผู้ป่วยกลับบ้านได้ถึงร้อยละ 90.96ของผู้ป่วยทั้งหมด (กลับบ้าน 22 ราย รวมกลับบ้านสะสม 2,687 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 213 ราย หรือคิดเป็นร้อยละ 7.21 ของผู้ป่วย
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่30 เมษายน 2563
สถานการณ์ผู้ติดเชื้อไวรัสโคโรนา2019ในประเทศไทย รายงานวันนี้ มีผู้ป่วยกลับบ้านได้ถึงร้อยละ 90.96ของผู้ป่วยทั้งหมด (กลับบ้าน 22 ราย รวมกลับบ้านสะสม 2,687 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 213 ราย หรือคิดเป็นร้อยละ 7.21 ของผู้ป่วยทั้งหมด
ขณะนี้ จํานวนผู้ป่วยรายใหม่ลดลง รายงานวันนี้ 7 ราย (ลําดับที่ 2,948 - 2,954) พบจากการลงพื้นที่ค้นหาเชิงรุกในชุมชน 4 ราย (ภูเก็ต 3 ราย, กระบี่ 1 ราย) และผู้ที่เดินทางมาจากประเทศมาเลเซียเข้า State Quarantine ที่กรุงเทพมหานคร 2 ราย ไม่มีรายงานผู้เสียชีวิต
จากรายงานผู้ติดเชื้อรายใหม่วันนี้ ส่วนใหญ่มาจากการค้นหาผู้ป่วยเชิงรุก (Active Case Finding) ในชุมชนหรือพื้นที่ที่เคยพบผู้ป่วยเป็นกลุ่มก้อนในจังหวัดภูเก็ต และกระบี่ ซึ่งการค้นหาผู้ป่วยเชิงรุกทําให้พบผู้ป่วยที่ไม่แสดงอาการ หรือมีอาการน้อยได้อย่างรวดเร็ว นําเข้าระบบการรักษาได้อย่างทันท่วงที อย่างไรก็ตาม กระทรวงสาธารณสุขจะเน้นการลงพื้นที่ค้นหาอย่างมีเป้าหมายมากกว่าการตรวจแบบปูพรม ซึ่งจะมีความคุ้มค่า ป้องกันการระบาดของโรคได้อย่างรวดเร็วและลดโอกาสการแพร่เชื้อเป็นวงกว้างในพื้นที่ที่มีความเสี่ยง
จากการเฝ้าระวังและควบคุมโรคที่ผ่านมา ยังคงแนะนําให้ประชาชนลดกิจกรรมที่เสี่ยงต่อการติดโรค เช่น ไม่ไปในที่ชุมชนแออัดที่มีคนรวมกันจํานวนมาก งดสังสรรค์ ดังนั้นการอยู่บ้านจึงเป็นเรื่องสําคัญ ควรออกนอกบ้านเท่าที่จําเป็น สวมหน้ากากอนามัยทุกครั้งเมื่อออกนอกบ้าน ล้างมือด้วยน้ําและสบู่แอลกอฮอล์เจลบ่อยๆ เป็นต้น
สรุปภาพรวมวันนี้มีผู้ป่วยรายใหม่ 7 ราย กลับบ้านวันนี้ 22 ราย สะสม 2,687 ราย ยังรักษาอยู่ในโรงพยาบาล 213 ราย ผู้เสียชีวิตรวม 54 ราย ทําให้มีผู้ป่วยสะสมทั้งสิ้น 2,954 ราย
สําหรับภาพรวมผู้ป่วยส่วนใหญ่อยู่ในกรุงเทพฯ และนนทบุรี รองลงมาภาคใต้ ภาคกลาง ภาคตะวันออกเฉียงเหนือ และภาคเหนือ อัตราส่วนของผู้ป่วย หญิงต่อชาย คือ 1 : 1.16 พบมากในช่วงอายุ 20-29 ปี ผู้ป่วยอายุน้อยที่สุดคือ 1 เดือน มากที่สุดคือ 97 ปี
****************************** 30 เมษายน 2563
รัฐบาลไทย-ข่าวทำเนียบรัฐบาล-เอกอัครราชทูตสหพันธรัฐรัสเซียฯ ยืนยันสานต่อความร่วมมือไทยในทุกมิติ
วันพฤหัสบดีที่ 21 กุมภาพันธ์ 2562
เอกอัครราชทูตสหพันธรัฐรัสเซียฯ ยืนยันสานต่อความร่วมมือไทยในทุกมิติ
เอกอัครราชทูตสหพันธรัฐรัสเซียฯ ยืนยันสานต่อความร่วมมือไทยในทุกมิติ
วันนี้ (21 กุมภาพันธ์ 2562) เวลา 13.00 น. นายเยฟเกนี โตมีฮิน (H.E. Mr. Evgeny Tomikhin) เอกอัครราชทูตสหพันธรัฐรัสเซียประจําประเทศไทย เข้าเยี่ยมคารวะพลอากาศเอก ประจิน จั่นตอง รองนายกรัฐมนตรี ณ ห้องนารี 1 ตึกนารีสโมสร ทําเนียบรัฐบาล สรุปสาระสําคัญการหารือดังนี้
รองนายกรัฐมนตรีแสดงความยินดีที่นายเยฟเกนี โตมีฮิน ได้รับแต่งตั้งให้ดํารงตําแหน่งเอกอัครราชทูตสหพันธรัฐรัสเซียประจําประเทศไทย พร้อมอวยพรให้ทํางานอย่างราบรื่นและประสบความสําเร็จตลอดช่วงเวลาที่ประจําอยู่ประเทศไทย โดยหวังว่าเอกอัครราชทูตสหพันธรัฐรัสเซียฯ จะช่วยสานต่อความร่วมมือระหว่างไทยกับรัสเซีย เพื่อกระชับความสัมพันธ์ระหว่างสองประเทศให้แน่นแฟ้นยิ่งขึ้น ซึ่งเอกอัครราชทูตสหพันธรัฐรัสเซียฯ ขอบคุณรองนายกรัฐมนตรีที่สละเวลาให้เข้าพบหารือในวันนี้ พร้อมกล่าวชื่นชมความสัมพันธ์ของทั้งสองประเทศที่ดําเนินไปอย่างราบรื่นมายาวนาน มีความร่วมมือระหว่างกันมากขึ้นในทุกมิติ และผู้นําระดับสูงของทั้งสองฝ่ายยังมีการพบปะหารือระหว่างกันมาอย่างต่อเนื่อง
โอกาสนี้ ทั้งสองฝ่ายหารือเกี่ยวกับการเพิ่มพูนความร่วมมือด้านพลังงาน โดยรองนายกรัฐมนตรีชื่นชมรัสเซียที่มีความก้าวหน้าทางวิทยาศาสตร์และเทคโนโลยีด้านพลังงาน จึงประสงค์จะเรียนรู้และศึกษาเทคโนโลยี ด้านพลังงานทางเลือกจากรัสเซีย ซึ่งเอกอัครราชทูตสหพันธรัฐรัสเซียฯ ยินดีอย่างยิ่งที่จะสนับสนุนความร่วมมือด้านพลังงานระหว่างไทยและรัสเซีย รวมถึงแลกเปลี่ยนประสบการณ์และความรู้ทางด้านเทคโนโลยีขั้นสูงอื่นๆ เพื่อขับเคลื่อนเศรษฐกิจไทยให้เจริญเติบโตตามนโยบายประเทศไทย 4.0 ของรัฐบาล
ในช่วงท้าย เอกอัครราชทูตสหพันธรัฐรัสเซียฯ อวยพรให้ประเทศไทยประสบความสําเร็จในการเลือกตั้ง และยืนยันที่จะสานต่อความร่วมมือกับไทยทุกๆ มิติต่อไป
รัฐบาลไทย-ข่าวทำเนียบรัฐบาล-กรมทางหลวง ปิดบริการมอเตอร์เวย์ชั่วคราว ตั้งแต่สี่ทุ่ม - ตีสี่ สกัด COVID - 19 ระบาด [กระทรวงคมนาคม]
วันจันทร์ที่ 6 เมษายน 2563
กรมทางหลวง ปิดบริการมอเตอร์เวย์ชั่วคราว ตั้งแต่สี่ทุ่ม - ตีสี่ สกัด COVID - 19 ระบาด [กระทรวงคมนาคม]
กรมทางหลวงขานรับมาตรการเคอร์ฟิว ประกาศปิดบริการมอเตอร์เวย์หมายเลข 7 และมอเตอร์เวย์หมายเลข 9 ชั่วคราว ตั้งแต่เวลา 22.00 น. - 04.00 น. ของวันรุ่งขึ้น พร้อมระดมกําลังเจ้าหน้าที่ ตรวจเข้ม คัดกรองรถ เพื่อช่วยชะลอการแพร่ระบาด COVID – 19
กรมทางหลวงขานรับมาตรการเคอร์ฟิว ประกาศปิดบริการมอเตอร์เวย์หมายเลข 7 และมอเตอร์เวย์หมายเลข 9 ชั่วคราว ตั้งแต่เวลา 22.00 น. - 04.00 น. ของวันรุ่งขึ้น พร้อมระดมกําลังเจ้าหน้าที่ ตรวจเข้ม คัดกรองรถ เพื่อช่วยชะลอการแพร่ระบาด COVID – 19
นายศักดิ์สยาม ชิดชอบ รัฐมนตรีว่าการกระทรวงคมนาคม เปิดเผยว่า ตามที่ พลเอก ประยุทธ์ จันทร์โอชา นายกรัฐมนตรี ได้มีประกาศสถานการณ์ฉุกเฉิน ห้ามบุคคลใดทั่วราชอาณาจักรออกนอกเคหสถานหรือเคอร์ฟิว ระหว่างเวลา 22.00 น.- 04.00 น. ของวันรุ่งขึ้น โดยเริ่มตั้งแต่คืนวันที่ 3 เมษายน ที่ผ่านมา เนื่องจากสถานการณ์ การแพร่ระบาดของโรคติดเชื้อไวรัสโคโรนา สายพันธุ์ใหม่ 2019 (COVID - 19) กระทรวงคมนาคมจึงได้สั่งการให้หน่วยงานในสังกัดปฏิบัติตามอย่างเคร่งครัด พร้อมกําหนดมาตรการต่างๆ ให้สอดคล้องกับประกาศดังกล่าว
นายสราวุธ ทรงศิวิไล อธิบดีกรมทางหลวง กล่าวว่า กรมทางหลวงได้ดําเนินการตามนโยบายของรัฐบาลและข้อสั่งการของรัฐมนตรีว่าการกระทรวงคมนาคม โดยปิดการจราจรบนทางหลวงพิเศษระหว่างเมือง (มอเตอร์เวย์) ทั้ง 2 สายทางบางส่วนชั่วคราว ได้แก่ มอเตอร์เวย์หมายเลข 7 กรุงเทพฯ – ชลบุรี - พัทยา และมอเตอร์เวย์ หมายเลข 9 ช่วงบางปะอิน - บางพลี และช่วงสุขสวัสดิ์ - บางขุนเทียน ตั้งแต่เวลา 22.00 น.- 04.00 น.ของวันรุ่งขึ้น โดยเริ่มตั้งแต่คืนวันที่ 3 เมษายน ที่ผ่านมา ทั้งนี้ ยกเว้นยานพาหนะที่ได้รับอนุญาตผ่านทางในช่วงเวลาเคอร์ฟิว โดยเปิดให้ใช้บริการเฉพาะช่องเงินสด
สถานการณ์ภาพรวมหลังจากที่เริ่มใช้มาตรการเคอร์ฟิว พบว่าปริมาณรถที่วิ่งผ่านแต่ละด่านน้อยมาก โดยกรมทางหลวงได้จัดกําลังเจ้าหน้าปฏิบัติงานร่วมกับตํารวจทางหลวง ในการตั้งจุดคัดกรองบริเวณด่านเก็บ ค่าผ่านทางต่างๆ ตั้งแต่เวลา 22.00 น. พร้อมทั้งยังได้จัดกําลังเจ้าหน้าที่เฝ้าระวังเหตุการณ์ผ่านระบบกล้อง CCTV ตลอดสายทาง และจัดให้มีการแจ้งเตือนผู้ใช้ทางเกี่ยวกับการปิดการให้บริการผ่านสื่อต่างๆ และป้าย VMS บนเส้นทางอีกด้วย
อย่างไรก็ตาม สําหรับรถที่ได้รับอนุญาตตามข้อกําหนด เช่น รถขนส่งสินค้า อุปโภคบริโภค รถขนเวชภัณฑ์ เครื่องมือทางการแพทย์ รถขนส่งน้ํามันเชื้อเพลิง รถขนส่งผลผลิตทางการเกษตร รถขนส่งผู้โดยสารไปกลับสนามบิน และรถที่ได้รับอนุญาตอื่นๆ รวมถึงรถฉุกเฉิน รถพยาบาลของเจ้าหน้าที่ สามารถแจ้งเจ้าหน้าที่บริเวณด่านเก็บเงิน ค่าผ่านทางมอเตอร์เวย์ เพื่อขออนุญาตใช้เส้นทางเป็นกรณีไป ทั้งนี้ สามารถสอบถามข้อมูลเพิ่มเติมได้ที่สายด่วนมอเตอร์เวย์ 1586 กด 7 ตลอด 24 ชั่วโมง
รัฐบาลไทย-ข่าวทำเนียบรัฐบาล-กระทรวงเกษตรฯ เดินหน้าสางระบบนมโรงเรียน เพื่อประโยชน์ในการบริหารจัดการอย่างมีประสิทธิภาพ
วันพฤหัสบดีที่ 4 ตุลาคม 2561
กระทรวงเกษตรฯ เดินหน้าสางระบบนมโรงเรียน เพื่อประโยชน์ในการบริหารจัดการอย่างมีประสิทธิภาพ
กระทรวงเกษตรฯ เดินหน้าสางระบบนมโรงเรียน เพื่อประโยชน์ในการบริหารจัดการอย่างมีประสิทธิภาพ เกษตรกรและผู้ประกอบการได้รับความเป็นธรรมอย่างทั่วถึง
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยว่า ได้มอบหมายให้รัฐมนตรีช่วยว่าการกระทรวงเกษตรและสหกรณ์ (นายลักษณ์ วจนานวัช) อธิบดีกรมปศุสัตว์ อธิบดีกรมส่งเสริมสหกรณ์ และผู้อํานวยการองค์การส่งเสริมกิจการโคนมแห่งประเทศไทยเข้าไปดูแลการบริหารจัดการโครงการอาหารเสริม (นม) โรงเรียน โดยในภาคเรียนที่ 2 ให้ใช้ระบบการบริหารจัดการแบบเดิมไปก่อนเนื่องจากใกล้เปิดเทอม แต่ขอให้มีความเข้มข้นขึ้นในส่วนการบริหารจัดการอย่างทั่วถึง และการใช้เอกสารประกอบการพิจารณาตามข้อเท็จจริงตามที่กฎหมายกําหนด โดยให้เด็กนักเรียนมีนมดื่มทันเวลาเปิดเทอม ขณะเดียวกันให้หน่วยงานข้างต้นเร่งประชุมหารือและทบทวนระบบบริหารจัดการโครงการอาหารเสริม (นม) โรงเรียน ตั้งแต่ทบทวนมติ ครม. เมื่อ พ.ศ. 2552 ว่ามีโครงสร้าง อํานาจหน้าที่อย่างไร มีองค์กรใดที่เกี่ยวข้องบ้าง รวมทั้งการทบทวนระเบียบวิธีการ การจัดสรรโควต้านมโรงเรียนให้แก่กลุ่มเกษตรกรหรือผู้ประกอบการอย่างไร เพื่อหาแนวทางบริหารจัดการโครงการอาหารเสริม (นม) โรงเรียน ให้มีประสิทธิภาพ เกิดความเป็นธรรมต่อทุกฝ่าย ภายใต้แนวทางการดําเนินงาน 3 ประการ คือ 1. เด็กนักเรียนได้ดื่มนมโรงเรียนที่มีคุณภาพตามหลักโภชนาการ 2. เด็กนักเรียนมีนมโรงเรียนดื่มอย่างทั่วถึงและตรงเวลา และ 3. เกษตรกรและผู้ประกอบการได้รับความเป็นธรรมทั้ง 2 ฝ่าย
นอกจากนี้ ได้มอบหมายให้หน่วยงานที่เกี่ยวข้อง ไปศึกษาแนวทางการพัฒนาระบบบริหารจัดการนมโรงเรียนเพิ่มเติม โดยให้กรมปศุสัตว์ไปสํารวจจํานวนเกษตรกรผู้เลี้ยงโคนม ว่ามีการกระจายอยู่ทั่วทั้ง 6 ภาคหรือไม่ และมีปริมาณการผลิตนมเท่าไหร่ ซึ่งกระทรวงเกษตรฯ มีแนวทางการกระจายนมโรงเรียนไปสู่ส่วนภูมิภาคเพื่อไม่ให้กระจุกตัวเพียงจุดใดจุดหนึ่ง ทั้งนี้ อยู่ระหว่างการหารือแนวทางและพิจารณาในส่วนที่เกี่ยวข้องต่อไป
“อย่างไรก็ตาม ขอความร่วมมือประชาชนว่า หากพบการทุจริตเรื่องนมโรงเรียน ไม่ว่าจะเป็นในหน่วยงานภาครัฐหรือผู้ประกอบการ ขอให้แจ้งมายังกระทรวงเกษตรฯ ยืนยันว่าจะดําเนินการอย่างเข้มข้นและเด็ดขาด” นายกฤษฎา กล่าว.
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-จุรินทร์ บุกถึงไฮเดอราบัด กระชับมิตรรัฐเตลังกานา สร้างโอกาสไม้ยางพารา-มันสำปะหลังไทย
วันอังคารที่ 21 มกราคม 2563
จุรินทร์ บุกถึงไฮเดอราบัด กระชับมิตรรัฐเตลังกานา สร้างโอกาสไม้ยางพารา-มันสําปะหลังไทย
วันเสาร์ที่ 18 มกราคม 2563 9.30น. นายจุรินทร์ ลักษณวิศิษฏ์ รองนายกรัฐมนตรี และรัฐมนตรีว่าการกระทรวงพาณิชย์ เป็นประธานพิธีเปิดกิจกรรมเจรจาการค้าสร้างเครือข่ายธุรกิจระหว่างไทย-อินเดีย
และการสัมมนาเรื่อง“โอกาสทางธุรกิจของสินค้าไม้ยางพาราไทยในอินเดีย” เวลา 9.30 น. วันเสาร์ที่ 18 มกราคม 2563 โดยกล่าวว่า รู้สึกยินดีเป็นอย่างยิ่งที่มีโอกาสเดินทางมาเยือนเมืองไฮเดอราบัด สาธารณรัฐอินเดียในครั้งนี้ โดยการเดินทางครั้งนี้นับเป็นการเดินทางเยือนอินเดียครั้งที่สองของผมในฐานะรองนายกรัฐมนตรีและรัฐมนตรีว่าการกระทรวงพาณิชย์ของไทย ซึ่งเกิดขึ้นภายหลังการเดินทางเยือนอินเดียครั้งแรกของผมเมื่อเดือนกันยายนปีที่ผ่านที่มุมไบและเจนไน ซึ่งย่อมเป็นสิ่งยืนยันแก่ทุกท่าน ณ ที่แห่งนี้ได้เป็นอย่างดีว่าตนให้ความสําคัญกับประเทศอินเดียเป็นอย่างยิ่ง
" สิ่งพิเศษอีกประการหนึ่งในการเดินทางเยือนอินเดียครั้งนี้ของผม คือ การได้มีโอกาสมาถึงเมืองไฮเดอราบัด ศูนย์กลางอุตสาหกรรมไอทีและอุตสาหกรรมยาของอินเดีย จนได้รับการขนานนามว่า “ไซเบอราบัด” (Cyberabad) และ “จีโนม วัลเลย์” (Genome Valley) ผมรู้สึกประทับใจอย่างยิ่งเมื่อได้เห็นการพัฒนาเมืองใหม่ การเข้ามาลงทุนของบริษัทต่างชาติที่มีชื่อเสียงระดับสากลหลากหลายสาขา รวมถึงการก่อสร้างโครงสร้างพื้นฐานและสาธารณูปโภคต่างๆ ที่ทันสมัยเพื่อรองรับการขยายตัวของสังคมเมืองที่เพิ่มขึ้น ซึ่งช่วยเน้นย้ําภาพลักษณ์ของอินเดียยุคใหม่ ตามนโยบาย “อินเดียใหม่” ของรัฐบาล ซึ่งผมในฐานะรัฐมนตรีว่าการกระทรวงพาณิชย์ของไทยจะช่วยสื่อสารไปยังนักธุรกิจไทยในทุกโอกาสที่อํานวยให้มุ่งความสนใจเข้ามาแสวงหาโอกาสด้านการค้าการลงทุนที่รัฐเตลังคานาให้มากยิ่งขึ้น " นายจุรินทร์ กล่าว
โดยก่อนหน้านี้ นายจุรินทร์ ได้รับการเยี่ยมคารวะและหารือจากนายคาลวากุลท์ลา ทารากา รามา เรา รัฐมนตรีบริหารเทศกิจ พัฒนาชุมชนเมือง อุตสาหกรรม เทคโนโลยีสารสนเทศและพาณิชย์ แห่งรัฐเตลังกานา (รัฐมนตรีพาณิชย์แห่งรัฐ) โดยรัฐเตลังคานามีชื่อเสียงใน 14 สาขาธุรกิจ เป็นศูนย์กลางของเทคโนโลยี IT บริษัทเทคโนโลยีใหญ่ที่สุด5 อันดับแรก เช่น แอปเปิล อเมซอน กูเกิ้ล ไมโครซอฟท์ อเมซอนมีออฟฟิศที่ใหญ่ที่สุดในโลกที่นี่ และเตลังกานาเป็นศูนย์กลางวัคซีนของโลก ผลิตวัคซีน1ใน3 ของโลก รวมทั้งสาขาโลจิสติกส์ และสิ่งทอก็มีศักยภาพ คนที่นี่ชอบอาหารไทย อาหาร ท่องเที่ยว อิเล็กทรอนิกส์ รัฐเตลังกานาไม่มีทางออกทะเล รัฐจึงให้การอุดหนุนต้นทุนการขนส่ง 5 ปีแรก และสําคัญคือเศรษฐกิจที่นี่ขยายตัว 2 เท่าของเศรษฐกิจอินเดีย
ประเด็นความร่วมมือ ที่ได้จากข้อหารือ คือ 1.สามารถร่วมมือด้านอาหาร วัสดุก่อสร้าง ไม้ยางพารา และมันสําปะหลังในการทําพลาสติกชีวภาพ ตามนโยบาย Plastic ban และแป้งมันสามารถนํามาทํายาได้ 2.รัฐเตลังกานากําลังจัดตั้ง furniture park ดังนั้นผู้ประกอบการไทยสามารถมาตั้งบริษัท โรงงาน หรือส่งออกมาที่นี้ได้ และไทยสามารถใช้เมืองไฮเดอราบัดเป็นฐานในการทําตลาดเฟอร์นิเจอร์ในอินเดียได้ ส่วนทางอินเดียสามารถอํานวยความสะดวกกับประเทศผู้ให้การสนับสนุนนโยบาย plastic ban นอกจากนี้นายจุรินทร์ยังยังให้แนวทางการทํางานว่าสามารถหารือและประสานเกี่ยวกับความร่วมมือกับกงสุลใหญ่ หรือสํานักงานพาณิชย์ที่เจนไนได้ตลอดเวลา